|  |
| --- |
| Številka: 510-65/2025-2180-5 |
| Ljubljana, 5. 9. 2025 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |
| --- | --- | --- | --- |
| **ZADEVA: Izhodišča za obisk ministra za gospodarstvo, turizem in šport Matjaža Hana na Japonskem (svetovna razstava EXPO 2025 Osaka), od 23. do 27. septembra 2025 – predlog za obravnavo** | | | |
| 1. Predlog sklepa vlade: | | | |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada Republike Slovenije na …. seji dne …. pod točko …. sprejela naslednji sklep:   1. Vlada Republike Slovenije je sprejela Izhodišča za obisk ministra za gospodarstvo, turizem in šport Matjaža Hana na Japonskem (svetovna razstava EXPO 2025 Osaka), od 23. do 27. septembra 2025. 2. Vlada Republike Slovenije je določila delegacijo Republike Slovenije v sestavi:  * Matjaž Han, minister, Ministrstvo za gospodarstvo, turizem in šport, vodja delegacije; * Dubravka Kalin, generalna direktorica, Direktorat za turizem, Ministrstvo za gospodarstvo, turizem in šport, članica delegacije; * Tadej Cmerekar Komar, svetovalec v kabinetu ministra, Ministrstvo za gospodarstvo, turizem in šport, člani delegacije; * Nejc Perhavec, vodja sektorja, Direktorat za industrijo, podjetništvo in internacionalizacijo, Ministrstvo za gospodarstvo, turizem in šport, član delegacije; * Anja Kampuš, vodja, Služba za odnose z javnostmi, Ministrstvo za gospodarstvo, turizem in šport, članica delegacije; * David Boroje, Služba za evropske zadeve in mednarodno sodelovanje, Ministrstvo za gospodarstvo, turizem in šport, član delegacije.   **Barbara Kolenko Helbl**  **GENERALNA SEKRETARKA**  Priloga:  Izhodišča za obisk ministra za gospodarstvo, turizem in šport Matjaža Hana na Japonskem, od 23. do 27. septembra 2025 – predlog za obravnavo  Sklep prejmejo:  - Ministrstvo za gospodarstvo, turizem in šport  - Ministrstvo za zunanje in evropske zadeve,  - Generalni sekretariat Vlade,  - Urad Vlade RS za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Snežana Popovič, vodja službe za evropske zadeve in mednarodno sodelovanje | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| Matjaž Han, minister; mag. Dejan Židan, državni sekretar; Matevž Frangež, državni sekretar | | | |
| 5. Kratek povzetek gradiva:  Delegacija pod vodstvom ministra za gospodarstvo, turizem in šport Matjaža Hana bo od 23. do 27. septembra 2025 obiskala Japonsko. Spremljala jo bo tudi gospodarska delegacija.  Minister bo v prvem delu obiska v Tokiu otvoril slovensko-japonski poslovni forum in nagovoril udeležence ter opravil bilateralne pogovore z visokimi vladnimi predstavniki Japonske, pristojnimi za področje gospodarstva in turizma. Ob robu konference se bo predvidoma srečal tudi z visokimi predstavniki nekaterih japonskih podjetij, ki delujejo v Sloveniji.  Osrednji dogodek obiska je udeležba na svetovni razstavi EXPO 2025 Osaka, kjer bo 26. septembra potekal nacionalni dan Republike Slovenije. Kot visoki predstavnik Republike Slovenije bo minister z delegacijo sodeloval pri aktivnostih v okviru uradnega programa organizatorja kot tudi v okviru aktivnosti slovenskega paviljona.  Ministra bo spremljala tudi gospodarska delegacija slovenskih podjetij v organizaciji Javne agencije SPIRIT Slovenija in Gospodarske zbornice Slovenije, pod osrednjo tematiko »prehrana, trajnost in šport«, s poudarkom na inovativnih, zelenih in pametnih rešitvah.  Namen obiska je predvsem krepitev in iskanje novih priložnosti gospodarskega sodelovanja med Slovenijo in Japonsko ter posredovanje informacij o slovenskem poslovnem in investicijskem okolju. Nadalje tudi utrjevanje že obstoječih poslovnih povezav ter promocija Slovenije skozi aktivnosti in promocijo na samem EXPO 2025 Osaka. | | | |
| / | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in   mednarodnih organizacij | | NE |
| 7.a Predstavitev ocene finančnih posledic nad 40.000 EUR:  / | | | |
| 7.b Predstavitev ocene finančnih posledic pod 40.000 EUR:  Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.  Predvideni stroški letalskih kart, namestitve, lokalnih prevozov, tolmačenja ter dnevnic znašajo okvirno 21.700 EUR. | | | |
| 8. Predstavitev sodelovanja z združenji občin: | | | |
| Vsebina predloženega gradiva vpliva na:   * pristojnost občin, * delovanje občin, * financiranje občin | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | |  | |
| **9. Predstavitev sodelovanja javnosti:** | | NE | |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. | | NE | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | NE | |
| **11. Gradivo je uvrščeno v delovni program vlade:** | | NE | |

**Matjaž Han**

**MINISTER**

**Izhodišča za obisk ministra za gospodarstvo, turizem in šport Matjaža Hana**

**na Japonskem (svetovna razstava EXPO 2025 Osaka), od 23. do 27. septembra 2025**

**I. Namen obiska**

Delegacija pod vodstvom ministra za gospodarstvo, turizem in šport Matjaža Hana bo od 23. do 27. septembra 2025 obiskala Japonsko. Namen obiska je predvsem krepitev in iskanje novih priložnosti gospodarskega sodelovanja med Slovenijo in Japonsko. Nadalje tudi utrjevanje že obstoječih poslovnih povezav ter aktivnosti in promocija Slovenije na samem EXPO 2025 Osaka.

Minister bo v prvem delu obiska v Tokiu otvoril slovensko-japonski poslovni forum in nagovoril udeležence ter opravil bilateralne pogovore z visokimi vladnimi predstavniki Japonske, pristojnimi za področje gospodarstva in turizma. Ob robu konference se bo predvidoma srečal tudi z visokimi predstavniki nekaterih japonskih podjetij, ki delujejo v Sloveniji. Drugi del obiska je vezan na udeležbo na svetovni razstavi EXPO 2025 Osaka, kjer bo 26. septembra potekal nacionalni dan Republike Slovenije. Kot visoki predstavnik Republike Slovenije bo minister z delegacijo sodeloval pri aktivnostih v okviru uradnega programa organizatorja kot tudi v okviru aktivnosti slovenskega paviljona.

Ministra bo spremljala tudi gospodarska delegacija slovenskih podjetij v organizaciji Javne agencije SPIRIT Slovenija, Ministrstva za gospodarstvo, turizem in šport in Gospodarske zbornice Slovenije, pod osrednjo tematiko »prehrana, trajnost in šport«, s poudarkom na inovativnih, zelenih in pametnih rešitvah.

Japonska se uvršča med najbolj inovativne države sveta. Je največji svetovni proizvajalec elektronskih izdelkov in med največjimi proizvajalci avtomobilov, kar ponuja slovenskim podjetjem priložnosti v številnih segmentih. Z Japonsko sodelujejo številna slovenska podjetja in raziskovalne organizacije, predvsem na področju visokih tehnologij. Japonska se je uvrstila na 36. mesto najpomembnejših trgovinskih partneric Slovenije. Vrednost blagovne menjave med državama je v letu 2024 dosegla 251,07 mio EUR. V prvi polovici l. 2025 je dosegla 122 mio EUR (-4% v primerjavi z enakim obdobjem l. 2024). Po podatkih Banke Slovenije je bilo konec leta 2024 v RS 89,4 mio EUR neposrednih naložb z Japonske in na Japonskem 2,9 mio EUR slovenskih neposrednih naložb. Slovenija je uspela privabiti številne pomembne investicije, še posebej na področju robotike in z visoko dodano vrednostjo (Yaskawa, Deihen, Kansai Paint, Sumimoto Rubber Industries itd.).

**II. Program obiska**

V okviru obiska na Japonskem se bo minister z delegacijo po prihodu v sredo, 24. 9., v Tokiu udeležil otvoritve poslovno - investicijske konference. Poudarek bo na sodelovanju med Slovenijo in Japonsko na področju vodikovih in drugih naprednih tehnologij ter mobilnosti za skupno prihodnost. Slovenija se uveljavlja kot raznoliko in pametno proizvodno središče v osrčju Evrope, zato je namen konference predstavitev naložbenih priložnosti ter inovativnih tehnoloških rešitev in njihove uporabe na področju vodika v industrijskih sektorjih, kot so energetika, robotika, mobilnost in logistika. Poseben poudarek bo na vlogi naprednih digitalnih tehnologij in umetne inteligence pri oblikovanju skupne trajnostne prihodnosti.

Ob robu konference so načrtovana tudi bilateralna srečanja z nekaterimi japonskimi podjetji, ki so prisotna v Sloveniji s svojimi investicijami. Pogovor bo tekel o obstoječem sodelovanju in nadaljnjih investicijskih načrtih. V nadaljevanju sta predvideni bilateralni srečanji z visokimi vladnimi predstavniki ministrstva, pristojnega za gospodarstvo ter ministrstva, pristojnega za turizem. Predvideno je tudi srečanje z visokimi predstavniki na japonski gospodarski zbornici Keidanren. V večernih urah je v Tokiu načrtovan še slovenski sprejem za udeležence slovenske poslovne delegacije, japonske goste in poslovne partnerje ter na Japonskem živeče Slovence.

V četrtek, 25. 9., bo po premiku iz Tokia v Osako osrednji del programa namenjen udeležbi na poslovnem forumu Slovenske turistične organizacije (STO) na temo »Zelena Slovenija, turizem, šport in trajnostna hrana«, ki ji bodo sledila tudi srečanja med slovenskimi in japonskimi podjetji. V popoldanskem delu je predviden še obisk enega od japonskih podjetij, skupaj z gospodarsko delegacijo.

Petek, 26. 9., bo v celoti posvečen aktivnostim v okviru EXPO 2025 Osaka. Razstave EXPO potekajo pod okriljem medvladne organizacije s sedežem v Parizu Bureau International des Expositions (BIE). Tema svetovne razstava EXPO 2025 Osaka je "Načrtovanje prihodnje družbe za naša življenja". Za Slovenijo predstavlja priložnost za utrjevanje svoje vloge v mednarodni skupnosti in predstavitev svojega gospodarskega potenciala, inovacij in bogate kulture. EXPO Osaka, ki združuje več kot 150 držav in regij iz celega sveta, je odprl svoja vrata 13. aprila in bo potekal do 13. oktobra 2025.

Slovenija se v Osaki predstavlja s skupnim paviljonom CS2, ki si ga deli z 10 državami (med drugimi tudi Hrvaška, Ukrajina, Črna gora, Slovaška in Urugvaj). Udeležba Slovenije je smiselna z več vidikov in služi utrjevanju mednarodne prepoznavnosti znamke »I feel Slovenia«, zaradi krepitve ugleda države v svetu, predstavitve Slovenije kot zelene, kreativne in pametne države ter zaradi priložnosti krepitve mednarodnega gospodarskega sodelovanja z Japonsko in drugimi državami v regiji. EXPO je s tem odlična priložnost za predstavitev slovenskega gospodarstva, turizma, kulture, naravnih danosti in primerjalnih prednosti države.

V soboto, 27. 9., je predviden jutranji odhod - polet iz Osake in vrnitev v Slovenijo v večernih urah istega dne.

**III. Stališče**

Pogovori in srečanja na Japonskem bodo osredotočeni predvsem na poglabljanje in utrjevanje gospodarskih odnosov med Slovenijo in Japonsko. Minister Matjaž Han bo predstavil interese slovenskega gospodarstva, možnosti za nadaljnjo krepitev sodelovanja in interes za nove investicije japonskih podjetij v Sloveniji. Poseben pomen bo namenjen tudi predstavitvi Slovenije kot inovativne in razvojno usmerjene države, s poudarkom na naprednih rešitvah tako v okviru avtomobilskih kot drugih tehnologij.

Dodatna priložnost za predstavitev in promocijo Slovenije bo v sklopu nacionalnega dne 26. 9., ko bodo potekale posebne aktivnosti, posvečene Sloveniji. Za Slovenijo je to priložnost za utrjevanje svoje vloge v mednarodni skupnosti in predstavitev svojega gospodarskega potenciala, inovacij in bogate kulture tako japonski javnosti, kot tudi ostalim sodelujočim državam (več kot 150) v okviru EXPO Osaka.

Japonska je eden najpomembnejših partnerjev Slovenije v Aziji. Državi sta od sklenitve diplomatskih odnosov v letu 1992 uspešno razvili sodelovanje na številnih področjih (od zunanjih zadev in gospodarstva do znanosti, športa, kulture, izobraževanja in razvojne oz. humanitarne pomoči). Slovenija z Japonsko deli podobne vrednote in skupne interese. Japonska je ekonomska strateška partnerica Slovenije in najpomembnejši azijski investitor v Sloveniji.

Japonsk se uvršča med najbolj inovativne države na svetu in je četrto največje gospodarstvo na svetu. Slovi kot največji svetovni proizvajalec elektronskih izdelkov in je med največjimi proizvajalci avtomobilov, kar ponuja slovenskim podjetjem priložnosti v številnih segmentih. Potencial za sodelovanje je na področju znanosti, robotike, informacijsko komunikacijske tehnologije (IKT) in umetne inteligence, energetike (vodikove tehnologije), transporta, obnovljivih energij, novih tehnologij v kmetijstvu in na področju zdravstva. Pomemben segment predstavlja tudi turizem. Z Japonsko sodelujejo številna slovenska podjetja in raziskovalne organizacije, predvsem na področju visokih tehnologij (robotika, družba 5.0, pametna omrežja itd.). Nekatera imajo na Japonskem tudi svoja predstavništva. Luka Koper je za Japonsko čedalje pomembnejše pristanišče za vstop v srednjo in jugovzhodno Evropo.

Vrednost blagovne menjave med državama je v letu 2024 dosegla 251,07 mio EUR. Japonska se je uvrstila na 36. mesto najpomembnejših trgovinskih partneric Slovenije. V prvi polovici l. 2025 je dosegla 122 mio EUR (-4% v primerjavi z enakim obdobjem l. 2024). Po podatkih Banke Slovenije je bilo konec leta 2024 v RS 89,4 mio EUR neposrednih naložb z Japonske in na Japonskem 2,9 mio EUR slovenskih neposrednih naložb. Slovenija je uspela privabiti številne pomembne investicije, še posebej na področju robotike in z visoko dodano vrednostjo (Yaskawa, Deihen, Kansai Paint, Sumimoto Rubber Industries itd.). V letu 2024 smo zabeležili tudi povečanje prihodov japonskih turistov. Slednjih je bilo 13.156, skupaj so ustvarili 24.928 nočitev.

**IV. Sestava delegacije**

Predvidena sestava slovenske delegacije je naslednja:

* Matjaž Han, minister, Ministrstvo za gospodarstvo, turizem in šport, vodja delegacije;
* Dubravka Kalin, generalna direktorica, Direktorat za turizem, Ministrstvo za gospodarstvo, turizem in šport, članica delegacije;
* Tadej Cmerekar Komar, svetovalec, kabinet ministra; Ministrstvo za gospodarstvo, turizem in šport, član delegacije;
* Nejc Perhavec, vodja sektorja, Direktorat za industrijo, podjetništvo in internacionalizacijo, Ministrstvo za gospodarstvo, turizem in šport, član delegacije;
* Anja Kampuš, vodja, Služba za odnose z javnostmi, Ministrstvo za gospodarstvo, turizem in šport, članica delegacije;
* David Boroje, sekretar. Služba za evropske zadeve in mednarodno sodelovanje, Ministrstvo za gospodarstvo, turizem in šport, član delegacije.

**V. Okvirni predračun stroškov**

Obisk slovenske delegacije na Japonskem nima večjih finančnih posledic za državni proračun. Predvideni stroški službene poti so stroški letalskih kart, prevozov, namestitve, tolmačenja in dnevnic. Predvideni stroški znašajo okvirno 21.700,00 EUR.

Stroški se krijejo iz proračunskih postavk proračunskega uporabnika, iz katerega so člani delegacije.